SHARI’AR DASUKI: Kotu ta ci gaba da sauraren kara ba tare da bayyanar Dasuki ba - Arewa no.1 Hausa News Portal
FILE - In this Tuesday, Sept. 1, 2015 file photo, Nigeria's former national security adviser Sambo Dasuki attends a hearing to face charges of possessing weapons illegally, at the Federal High Court in Abuja, Nigeria. Nigeria’s leader Tuesday, Nov. 17, 2015, ordered the arrest of Dasuki for allegedly stealing more than $2 billion meant to purchase weapons for the military to fight Islamic militant Boko Haram rebels. (AP Photo, file)
By Mr Hausazone	 On Jan 11, 2019
A ci gaba da shari’ar tsohon Mashawarcin Shugaban Kasa a Fannin Tsaro, Sambo Dasuki, a jiya Laraba Babbar Kotun Tarayya da ke Maitama Abuja, ta ci gaba da shari’a ba tare da bayyanar wanda ake kara a kotun ba.
Ana tuhumar Dasuki ne tare da Bashir Yuguda, Dalhatu Investiment Limited, Sagir Attahiru da kuma Attahiru Bafarawa a bisa zargin karkatar da kudade kimanin naira bilyan 19.4.
Dasuki ya na tsare tun cikin 2015, duk da cewa kotu ta bayar da umarnin a sake shi a bisa beli.
Cikin 2018 ne Dasuki ya ce ba zai sake zuwa kotu ba, tunda ita ma gwamnatin tarayya ta bijire wa umarnin kotu, ta ki sakin sa a kan beli.
A jiya Laraba, lauyan EFCC Oluwaleke Atolagbe, ya shaida wa kotu cewa mai gabatar da shaida ya na kotun, kuma a shirye ya ke ya bayar da shaidar hujjoji.
Amma Atolagbe ya ce ba za a iya ci gaba da, tunda Dasuki bai yarda an kawo shi kotun ba.
Shi kuma lauyan Dasuki mai suna Victor Okudili, ya nemi kotu a dage shari’ar har sai yadda hali ya yi, kuma sai EFCC ta bi umarnin Mai Shari’a Ijeoma Ojukwu, wadda ta bayar da belin Dasuki tun a ranar 2 Ga Yuli, 2018.
Mai Shari’a Hussain Baba-Ahmed ya dage sauraren sai ranar 19 Ga Fabrairu domin ya san abin da zai zartas.
@PremiumtimesHausa
2019dasukikotusambo
Dalilin da ya sa gwamnoni suka kaurace wa taron Kwamitin kamfe din Buhari – Oshiomhole